b'\n_START_ARTICLE_\nSalvador Puig Ferrer\n_START_SECTION_\nBiografia\n_START_PARAGRAPH_\nSalvador Puig Ferrer, de Pals, i Francisca Fornells Poch, de Sant Iscle, varen anar a viure a Sant Mart\xc3\xad Vell, on nasqu\xc3\xa9 Evarist Puig Fornells (1881-1952). Posteriorment es varen traslladar a Palafrugell, on Salvador Puig s\xe2\x80\x99instal\xc2\xb7l\xc3\xa0 de ferrer al carrer de la Font \xe2\x80\x94actual carnisseria d\xe2\x80\x99en Fayet\xe2\x80\x94 a finals del s.XIX. El seu fill Evarist Puig Fornells continu\xc3\xa0 a la placeta del Tambor, es va casar amb Rosa Deulofeu Vidal el 1911._NEWLINE_Continu\xc3\xa0 el treball de ferrer Salvador Puig Deulofeu (1912-1994), que es jubil\xc3\xa0 el 1978. Va fer d\xe2\x80\x99aprenent a casa seva, m\xc3\xa9s tard a tallers de les prov\xc3\xadncies de Girona i Barcelona. Va fer el servei militar al Parque de Artilleria Costa-La Mola a Ma\xc3\xb3. Durant la Guerra Civil va fer material de guerra a Can Corredor. Acabada la guerra a casa feia treballs agr\xc3\xadcoles, de ferrer per al transport del suro, per als paletes, etc. Tamb\xc3\xa9 feia soldadura per maquin\xc3\xa0ria agr\xc3\xadcola i pels tallers de bicicletes; diferents lampistes hi anaven a soldar i tamb\xc3\xa9 ajudava el veterinari Cuf\xc3\xad Bonet quan anava a curar peus de cavalls.\n_START_SECTION_\nHist\xc3\xb2ria arxiv\xc3\xadstica\n_START_PARAGRAPH_\nTot i que la donaci\xc3\xb3 inclou la documentaci\xc3\xb3 de tres generacions de ferrers Puig, la documentaci\xc3\xb3 m\xc3\xa9s abundant \xc3\xa9s entre els anys 40 i 60. Els llibres on anotaven els clients i els enc\xc3\xa0rrecs que els feien (tot i que falta algun any) \xc3\xa9s la documentaci\xc3\xb3 m\xc3\xa9s cont\xc3\xadnua que hi ha al fons. Conjuntament amb la documentaci\xc3\xb3 de la ferreria tamb\xc3\xa9 hi ha documentaci\xc3\xb3 personal de Salvador Puig Deulofeu, per\xc3\xb2 \xc3\xa9s una documentaci\xc3\xb3 no original.'